A BIZOTTSÁG HATÁROZATA
(2005. február 11.)
egyes belgiumi, spanyolországi és görögországi kifizető ügynökségek számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2001-es pénzügyi évre vonatkozóan történő elszámolásáról
(az értesítés a B(2005) 295. számú dokumentummal történt)
(Csak a spanyol, görög, francia és holland nyelvű szöveg hiteles)
(2005/127/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott tárgyalásokat követően,
mivel:
(1)
A tagállamok számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2001-es pénzügyi évre vonatkozóan történő elszámolásáról szóló, 2002. június 12-i 2002/461/EK határozatával (2) a Bizottság a belga „Betaalorgaan van de Vlaamse Gemeenschap” és a baszk kifizető ügynökségek, valamint a görög kifizető ügynökségek számlái kivételével valamennyi kifizető ügynökség számláit elszámolta.
(2)
Miután Belgium, Spanyolország és Görögország további információkat küldött, valamint a kiegészítő vizsgálatokat követően a Bizottság határozatot tud hozni az érintett kifizető ügynökségek által benyújtott számlák hitelességéről, teljességéről és pontosságáról.
(3)
Az érintett belga, spanyol és görög kifizető ügynökségek számláinak elszámolásakor a Bizottságnak figyelembe kell vennie a 2002/461/EK határozata alapján Belgiumnak már kifizetett, valamint a Spanyolországtól és Görögországtól már behajtott összegeket. Ennélfogva e határozat nem jár pénzügyi következményekkel.
(4)
Az 1258/1999/EK rendelet 7. cikkének (3) bekezdése, valamint a 729/70/EGK rendeletnek az EMOGA Garanciarészlege számla-elszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK rendelet (3); 7. cikkének (1) bekezdése szerint ez a határozat, amelynek meghozatalára számviteli információk alapján kerül sor, nem sérti a Bizottságnak a kiadások közösségi finanszírozásból történő kizárására vonatkozó későbbi határozatait, amennyiben a kiadásokra nem a közösségi szabályoknak megfelelően került sor,
ELFOGADTA EZT A HATÁROZATOT:
1. cikk
A belga „Betaalorgaan van de Vlaamse Gemeenschap” kifizető ügynökség, a spanyol „FEGA” és a baszk kifizető ügynökségek, valamint a görög GEDIDAGEP/OPEKEPE kifizető ügynökségek számlái az EMOGA Garanciarészlege által finanszírozott kiadások tekintetében a 2001-es pénzügyi évre vonatkozóan e határozattal kerülnek elszámolásra.
Az e határozat értelmében a tagállamoknak kifizetendő vagy azoktól behajtandó összegeket a melléklet tartalmazza.
2. cikk
E határozatnak a Belga Királyság, a Spanyol Királyság és a Görög Köztársaság a címzettje.
Kelt Brüsszelben, 2005. február 11-én.